Közgyűlési jegyzőkönyv

Készült a Kisbéri és Gidrán Lótenyésztő Országos Egyesület 2004. évi tisztújító közgyűlésén

A közgyűlés helye: Tököl, Művelődési Ház

A közgyűlés ideje: 2004. március 6.

Mátyás István, az egyesület elnöke megnyitja a közgyűlést és ismerteti a napirendi pontokat: 


1./ Beszámoló az Egyesület 2003. évi tevékenységéről


2./ Beszámoló az Egyesület 2003. évi gazdálkodásáról


3./ A 2004. évi költségvetés megvitatása és elfogadása


4. Az Alapszabály módosítása 


5./ Egyéb tenyésztési kérdések


6./ Tisztségviselők megválasztása

Megállapítja, hogy a jelenlévők száma 120, a megismételt közgyűlés határozatképes.

A tagság megválasztja jegyzőkönyv-vezetőnek Varga Istvánt, hitelesítők: Horváth József és Herczeg Miklós.

Jámbor Vilmos: Javasolja, hogy a kisbéri-félvér fajta nevét változtassuk kisbéri fajtára, mert a félvér szónak más nyelvekben nincs megfelelője, illetve a fordítás félreértésekre adhat okot.

1. Határozat: A továbbiakban a fajta neve "kisbéri" lesz. (1 tartózkodással elfogadva)

Novotni Péter ügyvezető megtartja beszámolóját az egyesület 2003. évi szakmai munkájáról és gazdálkodásáról, valamint értékeli a 4 éves ciklus alatt végzett munkát. (1. sz. melléklet)

A tagság 1 perces néma felállással megemlékezik Visnyei Ferencről, az egyesület első elnökéről, aki 2003. év végén hunyt el.

Szőllősy Árpád: beszámol a felügyelő bizottság tevékenységéről. Javasolja, hogy a pénzügyi beszámolót a közgyűlés fogadja el. 

A tenyészszemlék részvételi arányát növelni kell. Célszerű lenne egy idegen nyelven tárgyalóképes management felállítása. Javasolja az egyesület nevének megváltoztatását.

Jámbor Vilmos: felhívja a figyelmet az egyik utolsó régi kisbéri vonal, a Dunure vonal megőrzésére. Sajnos az eredeti kisbéri vonalak mind elvesztek. Ők Kisbéren származási törzsfát állítottak a kisbéri ménvonalaknak. Felveti, hogy a 150 éves évfordulón miért arab fogat volt, amikor pár kilométerrel arrébb versenyeztek a fogatosok, nem egy szép kisbéri fogattal.

Dr. Dobó Nagy Zsolt: A 150 éves rendezvény reklámja nem volt megfelelő. Az ászári fogatversenyről sokkal többen tudtak. Az EU-ban ennél sokkal jobb PR-munka kell. 

Az egyesület 1989-ben nagy lendülettel indult, most pedig egyre jobban hanyatlik. Az igazi reklámot a sportkipróbálás hozná. Egy kiemelkedő eredményhez azonban több év munkája kell. A gidránok igen jól vannak menedzselve, a kisbéri fajtát miért nem tudjuk hasonló módon eladni?

Hangoztatni kell, hogy a fajta milyen jó, milyen szép és eredményes. Ehhez jó médium lenne például a Duna TV.

Rákérdez a költségvetés egyes tételeire. A kérdéseket Novotni Péter megválaszolja.

Jámbor Vilmos: Jó reklám lenne, ha az újságokban a lovak neve mellett a fajta is mindig szerepelne.

Vörös József: Az egyesületben a tenyésztőknek átlagosan 2,4 lova van. Sajnos a legtöbben a csikóval csak választásig foglalkoznak. Túl magas a kancalétszám, ennyi kanca tartása helyett a pénzt a csikók megfelelő felnevelésére kellene fordítani.

Kun Lajos: Az értékesítés problémája, hogy a csikókat nem neveljük fel, eladjuk vagy elfecséreljük. Jónás Sándor jó példát mutat a gidrán ménesben.

A mai napig az egyesület minden kiadványa úgy jelenik meg, hogy a névből elmarad a "gidrán" szó.

150 kancának miért csak 80 csikója van? És ezekből miért nem lehetett fedezőmén-utánpótlást nevelni? Ez a vezetőség hibája. Voltak sikeres ménimportok, de ez nem kárpótolhat a hazai állomány elvesztéséért. Modernizálni kell a ménkiválasztást, itt az egyesületnek jobban oda kell hatnia. 

Meg kell újítani a jutalmazási rendszert. Nem utólag, plénum előtt kell odaadni a pénzt, hanem a versenyek előtt, akkor, amikor arra szükség van pl. a kiutazáshoz. 

A tenyésztői bizottság állítólag járja az országot és felméri az állományt. Nála azonban még senki nem volt. A bizottság vizsgálja meg az állományt és jelölje ki, hogy melyik csikót kell szemlére vinni.

Van-e írásos anyag az ivadékvizsgálatról, és hol lehet hozzájutni?

Nehezményezi a sport- és génrezerv- támogatások kiadásának idejét. A költségvetés anyagát a tagoknak a közgyűlés előtt ki kellett volna küldeni.

Sokallaj az egyes kiadásokat, pl. telefondíj (3 mobiltelefonra összesen 45 ezer Ft/hó), benzinköltség, autópályadíj és autóbiztosítás. 

Vörös József: Az egyesület egy cél érdekében jött létre, a tagdíj azonban minimális bevételt jelent. Ahhoz, hogy előrehaladás legyen, a tagoknak is plusz terheket kell vállalni (pl. a ménimportnál a vételár 50%-át valakinek ki kell fizetni). 

Csalóka statisztika, hogy a 150 kancának csak 80 csikója van, hiszen a 150 között szerepelnek a sportoló és pihentetett kancák is. Az így született csikók felnevelése biztosított.

Pataki Balázs: A 150 éves rendezvény reklámja jó volt, ott volt két televízió és külföldi újságírók is. Az ivadékvizsgálatokról rendelkezésre állnak a bírálati lapok, kimutatások, hiszen ezek alapján igényeltük le azokat a támogatásokat, amelyek az egyesület bevételeinek nagy részét adják. 

Szőllősy Árpád: Megerősíti, hogy a felügyelő bizottság alaposan átnézte a költségvetést, és semmi kirívó esetet nem tapasztalt.

Németh Imre: A ménkatalógus nem korrekt, elavult adatokat tartalmaz. 

6 éves koráig a mén ne fedezhessen, csak amikor már megfelelő teljesítmény áll a háta mögött (B-3, A-1). Akkor nemcsak sablonos dolgokat írhatunk róla. 

A lovasok kérjék a lovakat, és az egyesület ezt támogassa. Legalább középszintig el kellene juttatni a lovakat, bármelyik szakágban versenyeznek. A méneknek csak kis része van kipróbálva. A teljesítmény nélküli mének csikóit senki se keresi.

Jámbor Vilmos: A tenyésztő egyesület nem tud mindent finanszírozni.

Novotni Péter: Erőnkhöz mérten támogatjuk a mének kipróbálását, az idén vizsgázott mének majdnem mindegyike sportkipróbálásra került. 

Takács Lászlóné (Póker tenyésztőjének özvegye): A lótenyésztést mindenki a saját kedvére csinálja. Póker sem támogatásból született!

2. Határozat: a vezetőség 2003. évi beszámolóját a közgyűlés egyhangúlag elfogadta.

2003. évi díjak és versenysport támogatások átadása:


Kettes fogat:
Dosztál József


100.000,- Ft


Négyes fogat:
Bujáki Gábor


200.000,- Ft


Military:
Pannon Lovasakadémia
250.000,- Ft




Kaizinger Balázs

100.000,- Ft




Egyed László


100.000,- Ft




Lóska János


100.000,- Ft

Díjugratás:

Varga József (Nóri)

100.000,- Ft (a legeredményesebb KB 











ugróló)




Séra Gyula (Sissy)

100.000,- Ft (a mén-kanca verseny 7 éves










kategória győztese)




Szentirmai Ferenc (Hadfi)
100.000,- Ft (junior országos bajnok)

Díjlovaglásban pénzdíj kiadására nem került sor. A legeredményesebb ló lovasa, Rozmán Orsolya, és tenyésztője, Kósa Tünde serleget kapott.


A Gidran XI törzsménről az egyesület egy képet fog festetni, hogy emléket állítsunk a legeredményesebb gidrán sportlónak és örökítőnek.

Alapszabály módosítása: 

3. Határozat: Az egyesület hivatalos neve a továbbiakban: Kisbéri és Gidrán Lótenyésztő Országos Egyesület. (1 ellenszavazattal, egy tartózkodással elfogadva)

4. Határozat: A közhasznúság bejegyzése iránti kérelmet visszavonjuk, az Alapszabályból a közhasznúságra vonatkozó kitételeket töröljük. (Egyhangúlag elfogadva)

5. Határozat: A belépési díj 3.000,- Ft-ról 5.000,- Ft-ra emelkedik. (Egyhangúlag elfogadva)

6. Határozat: A tagdíjat 1 éven át nem fizető tagokat ki kell zárni az egyesületből. (Egyhangúlag elfogadva)

7. Határozat: A tenyésztői bizottság váljon kétfelé: külön legyen a kisbéri és a gidrán tenyésztői bizottság. (Egyhangúlag elfogadva)

Tisztségviselők újraválasztása:

Jelölőbizottság: 
Vörös Géza




Némedi István




Kovácsné Pécsi Eszter

Jelöltek:
Társadalmi elnök:
Mátyás István (2 tartózkodásal elfogadva)



Ügyvezető elnök:
Novotni Péter (egyhangúlag elfogadva)

Juhász János:  a társadalmi elnöki posztra javasolja Dr. Dobó Nagy Zsoltot.

Véleménye szerint a jelölőbizottság nem végzett megfelelő munkát, mert őt és a hozzá közel ülőket nem kérdezték meg.

Dr. Dobó Nagy Zsolt a nyílt szavazás eredményeképpen nem került a jelölőlistára (33 igen, 20 nem, 21 tartózkodás).

Jelöltek az elnökségbe:
Dr. Mihók Sándor (1 tartózkodással elfogadva)





Lóska János (1 tartózkodással elfogadva)





Dr. Pataki Balázs (egyhangúlag elfogadva)

Vörös József az elnökségbe való jelölést nem vállalta.

Jelöltek a kisbéri tenyésztői bizottságba:


Dr. Pongrácz László


Dr. Szentirmay István


Nagy Ferenc


Németh Gyula


Németh Imre


Vincze Zoltán


Némedi István


Füri József


Dobri Lajos


Simon Gábor

Dr. Becsky György, Gróf Gyula és Dr. Dobó Nagy Zsolt a jelölést nem fogadta el.

Jelöltek a gidrán tenyésztői bizottságba:


Vörös József


Fitos István


Horváth József


Jónás Sándor


Nagy Péter


Kun Lajos

Bede István és Roman Strobl a jelölést nem fogadta el.

Jelöltek a felügyelő bizottságba:


Szőllősy Árpád


Kakas Antal


Mirk István


Dr. Juhász János

A fenti jelölteknek a listára kerülését a tagság elfogadta.

Hajba Nándort később javasolták a kisbéri tenyésztői bizottságba, szavazás alapján pótlólag felkerült a listára.

Új tisztségviselők:

Társadalmi elnök:
Mátyás István (77 szavazat)

Ügyvezető elnök:
Novotni Péter (80 szavazat)

Elnökség:
Dr. Mihók Sándor (77 szavazat)



Lóska János (77 szavazat)



Dr. Pataki Balázs (77 szavazat)

Kisbéri tenyésztői bizottság:


Dr. Pongrácz László 


Dr. Szentirmay István


Nagy Ferenc


Németh Gyula


Németh Imre


Vincze Zoltán


Némedi István


Füri József


Dobri Lajos


Simon Gábor


Hajba Nándor

Gidrán tenyésztői bizottság:


Vörös József (76 szavazat)


Horváth József (49 szavazat)


Jónás Sándor (76 szavazat)


Nagy Péter (57 szavazat)

Felügyelő bizottság:


Szőllősy Árpád (76 szavazat)


Kakas Antal (75 szavazat)


Dr. Juhász János (55 szavazat)

2004. évi költségvetés-tervezet

Novotni Péter beterjeszti a költségvetés-tervezetet.

8. Határozat: A tagság a költségvetés-tervezetet elfogadja.

Mátyás István megköszöni a tagság bizalmát és a közgyűlést bezárja.

Kmf.









Varga István








      jegyzőkönyv-vezető


Horváth József




Herczeg Miklós


    hitelesítő





     hitelesítő

